Sayda mutasarrıfı Ömer gayet-i şehr-i atiden bakiyye on üç ay ve muvakkitleri el-Hac Mehmed Şakir altı ay ve el-Hac İbrahim Halim sekiz ay ve Mehmed Emin altı ay zamanların ba'de't-tasarruf ref' ve yeri yevmi iki yüz akçe ile Harim kazasından yirmi yedi ay hakiki infisali olan sezavar-ı inayet-i şehriyari mevlana es-Seyyid İsmail bin es-Seyyid Osman el-İstanbüli da'ilerine misliyle ba-rabi'a tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.